L'Ajuntament d'Alaquàs destina un 56,7% del pressupost a despesa social i formació per a l'ocupació
23/02/2010

# L'Ajuntament d'Alaquàs destina un 56,7% del pressupost a despesa social i formació per a l'ocupació

*   23/02/2010
*   [Imprimir](#)
*   Compartir
*    https://www.alaquas.org/documento.asp?id\_do=11894

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11894%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20destina%20un%2056%2C7%25%20del%20pressupost%20a%20despesa%20social%20i%20formaci%C3%B3%20per%20a%20l%27ocupaci%C3%B3)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11894/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11894/23022010img_3051_Form_4.jpg)](https://www.alaquas.org/ficheros/documentos/2010/2/11894/23022010img_3051_Form_10.jpg "<a href='https://www.alaquas.org/ficheros/documentos/2010/2/11894/23022010img_3051_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs destina un 56,7% del pressupost a despesa social i formació per a l'ocupació </a>")

La Generalitat manté un deute històric amb Alaquàs de 28 milions d'euros,l'equivalent al pressupost d'un any. Els regidors i regidores de l'Ajuntament d'Alaquàs reduïxen un 5% les seues retribucions i salaris en 2010. El Pressupost s'ha elaborat partint del criteri d'austeritat, control de despesa i l'increment de les mesures socials i a favor de l'ocupació.

L'Alcaldessa d'Alaquàs, Elvira García Campos, ha presentat al Ple de la Corporació un Pressupost de 26,8 milions d'euros per a 2010. Els primers comptes que s'elaboren sota el seu mandat vénen marcats per l'austeritat, el control de la despesa i l'increment de les mesures socials i de formació per a l'ocupació.

Encara que el total del Pressupost s'ha reduït un 9,7%, el capital destinat a la prestació de serveis s'ha incrementat un 18,9%. "Junts eixirem de la crisi, amb treball, dedicació i esforç", ha destacat l'Alcaldessa d'Alaquàs, Elvira García Campos, en la presentació d'aquests comptes.

Una de les claus d'aquest Pressupost és la dedicació d'un 56,7% de la despesa a les polítiques socials, educatives, de foment de l'ocupació i esportives. Igualment, s'han congelat els impostos municipals i s'ha articulat un sistema de fraccionament per a facilitar el seu pagament.

Coherent amb les mesures d'austeritat i contenció de la despesa, el Pressupost estableix una reducció del 5% de les retribucions i salaris dels membres de la Corporació Municipal. "L'equip de Govern ha impulsat aquesta mesura des del convenciment que els Regidors i les Regidores han de ser els primers a donar exemple", hi ha assenyalat Elvira García Campos.

L'Alcaldessa d'Alaquàs ha destacat que aquests comptes municipals estan "pensats i destinats per a pal·liar els efectes de la situació de crisi econòmica i financera, sempre dins de les competències municipals". La primera edil considera fonamental que les institucions demostren la seua altura de mires i compromís polític, aplicant accions concretes, coneixent cada cas i plantejant totes les possibles solucions a les famílies afectades.

**Compromís de l'Estat i absència de la Generalitat**

La situació de crisi ha generat una disminució dels ingressos derivats de la participació dels ajuntaments en els tributs de l'Estat que s'ha vist compensat gràcies al nou Fons d'Inversió Local, **el Pla E per al 2010**, del que Alaquàs es beneficiarà amb 3,2 milions d'euros, destinats a despesa social i obra pública. Els projectes s'agrupen en sis grans grups:

*   La millora de la mobilitat urbana sostenible a Alaquàs i intervenció en l'avinguda **País Valencià.**
*   **Execució de la segona fase dels Instal·lacions Esportives del Terç (pistes de tenis, de frontó i de pàdel.**
*   Obres de construcció, manteniment i millora en tots els **col·legis** **públics d'Alaquàs** amb **aules culturals i socials, a més de pistes poliesportives.**
*   Creació d'un xarxa de carril bici i mesures d'accessibilitat en els centres escolars.
*   Intervenció en tots els parcs i jardins de la població amb la reforma i modernització de **les zones verdes.**
*   Implantació de l'administració **electrònica.
    
    Sumant a l'actual Pla E, les inversions realitzades en l'edició anterior d'aquesta iniciativa estatal (que es va destinar íntegrament a la renovació de les Instal·lacions Esportives del Terç), Alaquàs ha rebut del Govern d'Espanya més de 8,5 milions d'euros, havent generat ja més de 90 ocupacions i preveient incrementar aquesta xifra en altres 70.**

No obstant això, "la Generalitat no ha realitzat encara cap inversió directa a Alaquàs de les previstes a través del Pla Especial de Suport a la Inversió Productiva o Pla Confiança, malgrat l'acceptació dels projectes plantejats per aquest ajuntament i des dels compromisos adquirits per la Generalitat. A açò cal sumar que, un any més, el Govern de Francisco Camps ha deixat sense dotació el Fons de Compensació Municipal", ha matisat Elvira García Campos.

Fent un càlcul de la quantitat de fons que li hauria correspost rebre a l'Ajuntament d'Alaquàs en aquests últims anys, la Generalitat Valenciana ha contret un deute històric amb Alaquàs de més de 28 milions d'euros, o el que és el mateix, el pressupost municipal d'un any.

Aquesta situació "és especialment feridor quan més de tres-centes famílies del municipi han de portar als seus fills i a les seues filles al col·legi en barracons (Col·legi Públic Ciutat de Cremona) i es pateix una saturació en els serveis d'atenció sanitària a Alaquàs, tenint solars i espais públics cedits a la Conselleria de Sanitat per a la construcció d'aquestes importants i necessàries infraestructures", ha conclòs l'Alcaldessa d'Alaquàs.